4.Španielsko podalo žiadosť EGF/2021/006 ES/Cataluña automotive 23. septembra 2021, t. j. do dvanástich týždňov odo dňa, keď boli splnené intervenčné kritériá zásahu stanovené v článku 4 nariadenia o EGF. Komisia potvrdila prijatie žiadosti 29. septembra 2021 a 7. októbra 2021 požiadala Španielsko o dodatočné informácie. Tieto dodatočné informácie boli poskytnuté do 15 pracovných dní od požiadania. Lehota 50 pracovných dní od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 20. januára 2022.

12.Spoločnosti Renault, Nissan a Mitsubishi predstavili 27. mája 2020 svoj nový strategický plán založený na systéme lídra a nasledovateľov a na komplementarite medzi spoločnosťami. Každá spoločnosť by sa zamerala na konkrétny typ vozidla v každom segmente výrobkov, t. j. vedúca spoločnosť s pomocou tímov nasledovateľov skonštruuje jedno materské vozidlo (vedúce vozidlo) a sesterské vozidlá. Každý podnik sa tiež zameria na svoje hlavné regióny. Podľa tohto systém sa Nissan zameria na Čínu, Severnú Ameriku a Japonsko, Renault na Európu, Rusko, Južnú Ameriku a severnú Afriku a Mitsubishi na juhovýchodnú Áziu a Oceániu. Nasledujúci deň Nissan v dôsledku neustáleho znižovania trhového podielu EÚ na celosvetovej výrobe osobných automobilov potvrdil zámer obmedziť svoju prítomnosť v Európe a opätovne sa zamerať na ziskovejšie trhy a oznámil zatvorenie svojho závodu v Barcelone. Zatvorenie sa dokončilo do konca roka 2021.

–Tútorstvo po opätovnom začlenení do práce. Pracovníkom opätovne začleneným do práce sa počas prvých mesiacov poskytne tútorstvo, aby sa predišlo možným problémom na nových pracovných miestach.

23.Španielsko uviedlo, že žiadosť o príspevok z EGF podporili viacerí aktéri. Bola vytvorená pracovná skupina, ktorej členmi sa stali okrem iných zástupcovia SOC, CIAC a agentúry Agència per la Competitivitat de l’Empresa (ACCIÓ). Pracovná skupina zasadala každé dva týždne od 30. júla 2020 do 14. decembra 2020. Na tomto procese sa zúčastnili aj sociálni partneri (uvedení v bode 20). Na stretnutí, ktoré sa konalo 26. novembra 2020, sociálni partneri oficiálne vyjadrili podporu opatreniam EGF, ktoré sa majú ponúknuť bývalým pracovníkom dodávateľov spoločnosti Nissan.

–Stimuly. Poskytujú sa rôzne stimuly. 1. Počíta sa s príspevkom na výdavky spojené s dochádzaním. Suma sa vypočíta za deň účasti a pri jej výpočte sa zohľadní, či sa dochádza v rámci mesta alebo medzimestsky. 2. Stimuly na preradenie pracovníkov do iného zamestnania. Pracovníci, ktorí sa vracajú do zamestnania, dostávajú 350 EUR mesačne, maximálne počas troch mesiacov. Cieľom tohto stimulu je podporiť rýchly návrat do zamestnania a motivovať starších pracovníkov, aby sa udržali na trhu práce. 3. Príspevok na stáž. Pracovníci, ktorí vykonávajú stáže v podnikoch, dostávajú 10 EUR na hodinu stáže. 4. Príspevok pre pracovníkov, ktorí sa starajú o závislé osoby. Pracovníci, ktorí sa starajú o iné osoby (deti, staršie osoby alebo osoby so zdravotným postihnutím), dostanú príspevok do výšky 20 EUR za deň účasti na opatreniach. Cieľom je pokryť dodatočné náklady, ktoré znášajú účastníci starajúci sa o iné osoby, aby sa mohli zúčastniť na opatreniach.

26.Opatrenia mali byť podľa plánu v súlade so španielskou stratégiou obehového hospodárstva a stratégiou udržateľného rozvoja Katalánska. Horizontálna odborná príprava v oblasti digitálnych zručností spolu s niektorými z plánovaných odborných príprav zameraných na zvyšovanie úrovne zručností/získavanie nových zručností spĺňa v súlade s článkom 7 ods. 2 nariadenia o EGF požiadavku šírenia zručností požadovaných v digitálnom priemyselnom veku a v hospodárstve, ktoré efektívne využíva zdroje. Na tento účel sa zohľadnili štúdie Capacitats i tecnologies vinculades a la indústria 4.0 a Catalunya a Competències i necessitats formatives del sector de l’automoció a Catalunya.

27.Navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

28.Pokiaľ ide o činnosti, ktoré sa už vykonali na pomoc pracovníkom, ktorí prišli o zamestnanie, Španielsko informovalo, že pracovníci, ktorí majú nárok na účasť na plánoch poradenstva pri hľadaní nového zamestnania, už tieto plány dostali a SOC pracovníkom poskytli prístup k svojim všeobecným službám (podpora pri hľadaní zamestnania, odborné poradenstvo a odborná príprava).

29.Španielsko poskytlo požadované informácie o opatreniach, ktoré sú pre príslušné podniky povinné na základe vnútroštátneho práva alebo podľa kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

Odhadovaný rozpočet

30.Odhadované celkové náklady sú 3 288 419 EUR, z čoho 3 138 300 EUR tvoria výdavky na personalizované služby a 150 119 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

31.Celkový požadovaný finančný príspevok z EGF je 2 795 156 EUR (85 % celkových nákladov).

32.Vnútroštátne predbežné financovanie a spolufinancovanie poskytujú SOC.





Opatrenia Odhadovaný počet účastníkov Odhadované náklady na účastníka

(v EUR) Odhadované celkové náklady (v EUR) Personalizované služby [opatrenia podľa článku 7 ods. 2 písm. a) nariadenia o EGF] Všeobecné informácie pre oprávnených prijímateľov a uvítacie stretnutie

(acogida y diagnóstico inicial) 450 70 31 500 Prípravné semináre

(medidas de sensibilización-talleres preparatorios) 200 250 50 000 Profesijné poradenstvo

(programa de orientación laboral) 450 472 212 500 Odborná príprava

(programa de formación) 400 3 104 1 241 500 Podpora podnikania

(escuela de emprendedores y asesoría del emprendedor) 50 1 300 65 000 Zakladanie podnikov

(incentivo a la constitución de negocios) 20 5 000 100 000 Intenzívna pomoc pri hľadaní práce

(prospección laboral) 300 1 300 390 000 Tútorstvo po opätovnom začlenení do práce

(seguimiento en el empleo) 200 250 50 000 Medzisúčet (a): Percentuálny podiel balíka personalizovaných služieb – 2 140 500 (68,21 %) Príspevky a stimuly [opatrenia podľa článku 7 ods. 2 písm. b) nariadenia o EGF] Stimuly

(beca desplazamiento, insercción laboral por cuenta aj ena, conciliación, y beca prácticas en empresa) 450 2 217 997 800 Medzisúčet (b): Percentuálny podiel balíka personalizovaných služieb: – 997 800 (31,79 %) Činnosti podľa článku 7 ods. 5 nariadenia o EGF 1. Prípravné činnosti – 14 678 2. Riadenie – 85 087 3. Informovanie a propagácia – 35 615 4. Kontrola a podávanie správ – 14 739 Medzisúčet (c): Percentuálny podiel celkových nákladov: – 150 119 (4,57 %) Celkové náklady (a + b + c): – 3 288 419 Príspevok z EGF (85 % celkových nákladov) – 2 795 156

33.Náklady na opatrenia identifikované v predchádzajúcej tabuľke ako opatrenia podľa článku 7 ods. 2 písm. b) nariadenia o EGF nepresahujú 35 % z celkových nákladov na koordinovaný balík personalizovaných služieb. Španielsko potvrdilo, že tieto opatrenia sú podmienené aktívnou účasťou dotknutých prijímateľov na procese hľadania zamestnania alebo odbornej prípravy.

34.Španielsko potvrdilo, že investičné náklady na samostatnú zárobkovú činnosť, založenie podniku a prevzatie podniku zamestnancami nepresiahnu 22 000 EUR na prijímateľa.

Obdobie oprávnenosti výdavkov

35.Španielsko začalo poskytovať personalizované služby dotknutým prijímateľom 17. januára 2022. Výdavky na opatrenia budú teda oprávnené na získanie finančného príspevku z EGF od 17. januára 2022 do 24 mesiacov odo dňa nadobudnutia účinnosti rozhodnutia o financovaní.

36.Španielsku začali vznikať administratívne výdavky spojené s využívaním EGF 30. júla 2020. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú teda oprávnené na finančný príspevok z EGF od 30. júla 2020 do 31 mesiacov odo dňa nadobudnutia účinnosti rozhodnutia o financovaní.

Systémy riadenia a kontroly

37.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Španielsko oznámilo Komisii, že finančný príspevok budú riadiť a kontrolovať tie isté orgány, ktoré riadia a kontrolujú Európsky sociálny fond plus. Sprostredkovateľským orgánom pre riadiaci orgán budú SOC.

Záväzky poskytnuté zo strany dotknutého členského štátu

38.Španielsko poskytlo všetky potrebné uistenia, že: